Այսօր Հայելի ակումբի հյուրերն էին Հայաստանի արհմիությունների կոնֆեդերացիայի իրավաբանական բաժնի պետ Միքայել Փիլիպոսյանը և գործատու ձեռնարկատեր Իսահակ Աբրահամյանը: Բանախոսներից Միքայել Փիլիպոսյանը նախ նշեց, որ այսօր մեր ժողովուրդն արհմիությունների դերի մասին չգիտի կամ մատների արանքով է նայում: <Մենք ունենք այնպիսի արհմիություն, ինչպիսին երկիրն է: Ես համամիտ եմ այն մտքի հետ, որ այսօրվա հայաստանյան արհմիությունները դեռ առաջին քայլերն են կատարում , մենք չենք կարող նմանվել երեք հարյուր տարվա պատմություն ունեցող երկրների հետ>,- ասաց նա՝ հավելելով, որ կարծես թե արհմիություններն այսօր ստվերում են մնացել: